**Notă Informativă**

**la proiectul hotărârii Guvernului privind aprobarea Metodologiei comune de investigare a accidentelor și incidentelor maritime**

|  |
| --- |
| **1. Denumirea autorului și, după caz, a participanților la elaborarea proiectului** |
| Proiectul hotărârii Guvernului privind aprobarea Metodologiei comune de investigare a accidentelor și incidentelor maritime a fost elaborat de către Ministerul Infrastructurii și Dezvoltării Regionale. |
| **2. Condițiile ce au impus elaborarea proiectului de act normativ și finalitățile urmărite** |
| Elaborarea proiectului hotărârii Guvernului privind aprobarea Metodologiei comune de investigare a accidentelor și incidentelor maritime rezidă din necesitatea creării și stabilirii unei abordări comune pentru investigațiile privind siguranța maritimă, care să fie aplicabilă tuturor investigațiilor pe domeniul naval.Republica Moldova se confruntă cu un ascendent al accidentelor și incidentelor care vizează direct siguranța în transportul naval, situație care a impus crearea cadrului normativ primar, specific, necesar pentru investigarea tehnică a accidentelor și incidentelor.Reieșind din faptul că, accidentele și incidentele în transporturi nu erau investigate din punct de vedere al siguranței, făcând doar obiectul anchetelor organelor judiciare care urmăresc stabilirea răspunderii sau a culpei, și totodată, lipsa unei structuri de investigație independente organizațional și juridic în luarea deciziilor, care să asigure implementarea activității de investigare privind siguranța în cazul accidentelor și incidentelor din transporturi, în conformitate cu exigențele prevederilor Acordului de Asociere și a Organizațiilor Internaționale de profil, la care Republica Moldova face parte, a dus la adoptarea Legii nr. 213/2021 cu privire la investigarea accidentelor și incidentelor în transporturi și la constituirea Biroului de Investigare a Accidentelor și Incidentelor în Transporturi.Legea evocată are ca scop prevenirea producerii evenimentelor în transport, îmbunătățirea siguranței în domeniile transportului aerian, feroviar și naval, garantând un nivel înalt de eficiență, promptitudine și calitate a investigațiilor, de asemenea stabilește norme privind disponibilitatea în timp util a informațiilor referitoare la toate persoanele și mărfurile periculoase aflate la bordul unei aeronave, unei nave sau al unui material rulant implicat într-un eveniment de transport, pe când Biroul de Investigare a Accidentelor și Incidentelor în Transporturi este desemnat să organizeze investigații tehnice privind siguranța cu scopul de a determina cauzele şi circumstanțele în care s-au produs evenimentele în transport şi de a emite recomandări privind siguranța.Cu toate că a fost aprobat cadrul normativ primar, la etapa actuală nu există o metodologie comună care să fie aplicabilă tuturor evenimentelor din transportul naval. În acest sens a fost elaborat proiectul prezentei hotărâri de Guvern, care va defini caracteristicile unei bune investigații privind siguranța și va crea mediul necesar în vederea efectuării unei investigații metodice care să reducă riscul de accidente și incidente viitoare și să reducă consecințele grave cum ar fi pierderea de vieți omenești sau de nave și poluarea mediului marin. În același timp, intervenția normative rezultă și din prevederile Acordului de Asociere al Republicii Moldova cu Uniunea Europeană (ratificat prin Legea 112/2014), în speță Anexa XXVIII-D „Normele aplicabile transportului maritim internațional”, având termen de implementare - anul 2019).Astfel, cadrul normativ existent și aplicabil la această etapă, are un domeniu general de aplicare privind evenimentele în domeniul transportului aerian, feroviar și naval, iar proiectul hotărârii Guvernului privind aprobarea Metodologiei comune de investigare a accidentelor și incidentelor maritime vine să stabilească o abordare comună restrânsă aplicabilă tuturor investigațiilor privind siguranța doar pe domeniul transportului naval. Respectiv, aplicarea unei metodologii comune cât și a unei abordări obiective și sistematice ar permite consolidarea siguranței maritime.Finalitatea urmărită prin aprobarea acestui proiect este de a îmbunătăți siguranța în transport, investigarea cauzelor producerii evenimentelor într-un mod obiectiv, imparțial și transparent, și reducerea pierderilor de vieți omenești cauzate de evenimentele în transporturi. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Intervenția normativă referitoare la metodologia comună pentru investigarea accidentelor și incidentelor maritime, rezultă după cum am mai menționat inclusiv, din prevederile Acordului de Asociere al Republicii Moldova cu Uniunea Europeană (ratificat prin Legea 112/2014), în speță Anexa XXVIII-D „Normele aplicabile transportului maritim internațional”.În acest fel, prin prezenta hotărâre urmează a fi transpus Regulamentul UE nr. 1286/2011 al Comisiei din 9 decembrie 2011, de adoptare a unei metodologii comune de investigare a accidentelor și incidentelor maritime elaborate în conformitate cu articolul 5 alin. (4) din Directiva 2009/18/CE a Parlamentului European și a Consiliului.Prevederile Directivei menționate supra, converg cu prevederile Organizației Maritime Internaționale la care Republica Moldova este parte. |
| **4. Principalele prevederi ale proiectului și evidențierea elementelor noi** |
| Proiectul de act normativ reglementează aspectele cheie privind disponibilitatea operațională, evaluarea inițială și răspunsul la acesta, strategia și colectarea probelor, procesul de analiză în scopul de a identifica factorii determinați și factorii contributivi cât și emiterea recomandărilor privind siguranța.În partea ce ține de **disponibilitatea operațională**, Biroul trebuie să aibă un plan elaborat din timp pentru a se asigura că nu apar întârzieri ca urmare a lipsei de informații relevante.**Evaluarea inițială și răspunsul la acesta -** atunci când primesc o notificare, Biroul de Investigare a Accidentelor și Incidentelor în Transporturi trebuie să evalueze situația. Evaluarea inițială are un rol decisiv în procesul prin care Biroul își formează o idee generală privind situația cât mai repede posibil, reduc la minim riscul potențial de dispariție a probelor și stabilesc ce informații sunt necesare pentru luarea măsurilor adecvate.**Strategia și colectarea probelor -** Biroul de Investigare a Accidentelor și Incidentelor în Transporturi în legătură strânsă cu organele statelor interesate în mod deosebit, trebuie să elaboreze rapid o strategie referitoare la domeniul de aplicare, orientarea și calendarul investigației. Biroul trebuie să vegheze la aplicarea planului pe parcursul investigației, înainte de încheierea etapei de colectare a probelor, trebuie să se fi asigurat, în măsura în care este posibil, că toate probele care ar fi putut avea o legătură cu accidentul sau incidentul au fost colectate din toate locurile.**Procesul de analiză -** după ce au fost colectate probele și datele suplimentare corelate cu acestea, Biroul de Investigare a Accidentelor și Incidentelor în Transporturi în cooperare cu alte state interesate în mod deosebit de situație trebuie să le analizeze în scopul de a identifica factorii determinanți și factorii contributivi. În acest sens, investigatorii trebuie să țină cont de interesul variabil al probelor colectate și să caute cel mai bun mijloc de soluționare a ambiguităților și conflictelor dintre probe.**Recomandări privind siguranța -** toate recomandările privind siguranța trebuie să se bazeze pe analiză. Ele trebuie adresate acelor organizații sau persoane care sunt cel mai bine plasate pentru a institui acțiuni corective. Recomandările pot avea la bază investigațiile privind siguranța ori cercetări sau analize ale datelor abstracte.Așa deci, prin implementarea și transpunerea Regulamentului UE nr. 1286/2011 al Comisiei din 9 decembrie 2011, de adoptare a unei metodologii comune de investigare a accidentelor și incidentelor maritime elaborate în conformitate cu articolul 5 alin. (4) din Directiva 2009/18/CE a Parlamentului European și a Consiliului, va fi stabilită o abordare comună aplicabilă tuturor investigațiilor accidentelor și incidentelor maritime desfășurate în conformitate cu prevederile Legii nr. 213/2021 cu privire la investigarea accidentelor și incidentelor în transporturi și definește caracteristicile unei bune investigații privind siguranța. |
| **5. Fundamentarea economico-financiară** |
| Implementarea proiectului nu implică alocarea mijloacelor financiare din contul bugetului destat. |
| **6. Modul de încorporare a actului în cadrul normativ în vigoare** |
| Prezentul proiect nu contravine Constituției Republicii Moldova și cadrului normativ național. Potrivit dispozițiilor art.3 alin.(1) din Legea nr.213/2021 cu privire la investigarea accidentelor și incidentelor în transporturi, autoritatea administrativă centrală, aflată în subordinea Guvernului, desemnată să organizeze investigații tehnice privind siguranța cu scopul de a determina cauzele și circumstanțele în care s-au produs evenimentele în transport și de a emite recomandări privind siguranța este Biroul de Investigare a Accidentelor și Incidentelor în Transporturi, care își va desfășura activitatea în conformitate cu metodologia comună pentru investigarea accidentelor și incidentelor maritime. |
| **7. Avizarea şi consultarea publică a proiectului** |
| Anunțul cu privire la inițierea elaborării proiectului Hotărârii Guvernului privind aprobarea Metodologiei comune de investigare a accidentelor și incidentelor maritime a fost plasat pe pagina oficială a Ministerului, [www.midr.gov.md](http://www.midr.gov.md) și pe platforma [www.particip.gov.md](http://www.particip.gov.md) .Proiectul urmează să fie avizat de Ministerul Finanțelor, Ministerul Justiției, Ministerul Afacerilor Interne, Centrul de Armonizare a Legislației, Biroul de Investigarea a Accidentelor și Incidentelor, Agenția Navală a Republicii Moldova, Î.S. ,,Portul Fluvial Ungheni” și ÎCS ,,Danube Logistics” SRL. |
| **8. Constatările expertizei anticorupție** |
| Proiectul de hotărâre va fi supus expertizei anticorupție, conform art. 35 din Legea nr.100/2017 cu privire la actele normative, iar rezultatele acesteia vor fi incluse în sinteza obiecțiilor și propunerilor la proiect. |
| **9. Constatările expertizei de compatibilitate** |
| Proiectul de hotărâre va fi supus expertizei de compatibilitate, conform art. 36 din Legea nr.100/2017 cu privire la actele normative, iar rezultatele examinării acesteia vor fi incluse în sinteza obiecțiilor și propunerilor la proiect.  |
| **10. Constatările expertizei juridice** |
| Proiectul de hotărâre va fi supus expertizei juridice, conform art.37 din Legea nr.100/2017 cu privire la actele normative, iar rezultatele examinării acesteia vor fi incluse în sinteza obiecțiilor și propunerilor la proiect. |
| **11. Constatările altor expertize** |
| Proiectul conține prevederi de reglementare a activității de întreprinzător în contextul Legii nr.235/2006 cu privire la principiile de bază de reglementare a activității de întreprinzător, astfela fost elaborată analiza impactului la proiect, care a fost examinată și susținută condiționat de către Grupul de lucru pentru reglementarea activității de întreprinzător în ședința de lucru din 30 aprilie curent. |

Secretar general al ministerului Angela ȚURCANU